Café Caruselissa kajahtaa ti 21.9 - kunnianosoitus legendoille
2021-09-21 18:30 - 20:30 (Europe/Helsinki) | Café Carusel, Merisatamanranta 10, Helsinki, 00150, Suomi
– Koronatilanteen helpottuessa aloitamme Café Caruselin konsertit jälleen ti 21.9 klo 18.30, lupaa tapahtumien tuottaja Pepe Teirikari. Syksyn ensimmäinen konsertti on kunnianosoitus 90-vuotiaille Suomen Jazzlegendoille: Numero 7 Helena Siltala (nimetty 2004), nro 5 Kalle Kaartinen (2003), nro 6 Pertti Metsärinne (2003), nro 9 Sven ”Nago” Nygård (2005) ja nro 11 Jukka Haavisto (2006).

Helena Siltala

Kalle Kaartinen

Pertti Metsärinne

Sven ”Nago” Nygård

Jukka Haavisto

Illan housebändinä soittaa Suomen Jazzlegendan nro 24 (2012), Seppo Hovin johdolla vielä ”kruunaamattomat” legendat Antti Sarpila, Wade Mikkola ja Thomas Rönnholm.

Seppo Hovi

Antti Sarpila

Wade Mikkola

Thomas Rönnholm

Café Carusel, Merisatamanranta 10, 00150 Helsinki www.carusel.fi
Vapaa pääsy
Artikkelikuva: Helsingin kaupungin museo, Harri Ahokas

"Instituutio ja legenda" Caruselissa pe 1.10. klo 18.30
2021-10-01 18:30 - 22:30 | Café Carusel, Merisatamanranta 10, Helsinki, 00150, Suomi
Caruselin ”Legendaillat” jatkuvat pe 1.10. klo 18.30. Lauteille nousee 63-vuotias, ikinuori Downtown Dixie Tigers alias DDT Jazzband. Alkuperäisjäsenistä mukana on edelleen Fred Andersson, joka soitti ensimmäisen julkisen keikkansa vapun aattona 1953. Hänet nimettiin Suomen Jazzlegendaksi nro 31 vuonna 2018. DDT:n basistista Pentti Mutikaisesta tuli jazzlegenda nro 20 vuonna 2010.
Fred innostui jazzista 11-vuotiaana kuultuaan Pariisissa opiskelleen sisarensa värikkäitä tarinoita paikallisista jazzluolista. Sisar oli tutustunut myös Sidney Bechetiin eräällä jazzclubilla. Merikapteeni isä toi Fredille klarinetin Amsterdamista vuonna 1951.
– Olisin halunnut soittaa trumpettia. Isäni ei ollut kuitenkaan muistanut pitikö se olla klarinetti vai trumpetti. Suomessa soittimet olivat sodan jälkeen kiven alla. Vieläkin harmittaa, etten saanut trumpettia.

Fred Andersson

Pentti Mutikainen

Christian Schwindt 1940-1992

DDT 2020

Fred aloitti heti soittamisen itse opiskellen. Hän kuunteli mm. Benny Goodmania, Sidney Bechetiä ja Edmond Hallia. Mestareiden soundit tarttuivat hänen päähänsä. Goodmanin soundit tuntuivat Fredistä vaikealta, Bechetin jazz oli selkeämpää ja suoraviivaista.
Fredin mielessä siinteli merikapteenin ura isänsä jalanjälkiä seuraten. Hän halusi lähteä merille monien kavereittensa tapaan. Isä oli kuitenkin toista mieltä eikä päästänyt. Koulu ja opiskelut piti saattaa ensin loppuun. Fred valmistui hammaslääkäriksi vuonna 1964 ja aloitti heti oman praktiikan. Soittaminen kulki koko ajan rinnalla.
Fred Andersson pitää DDT:n ”kultakautena” 1980-lukua. Yhtye teki kiireisimpinä aikoina jopa 130 keikkaa vuodessa. – DDT-soundi ja komppi oli parhaimmillaan Chrisse Schwindtin aikaan. Oli pakko soittaa hyvin, koska hän rupesi huutamaan, jos soitti huonosti.
DDT esiintyy Caruselissa kokoonpanossa: Fred Andersson (leader, cl), Niklas Andersson (tpt), Raimo Näätänen (tbn), Joonatan Rautio (sax), Ilkka Joronen (p), Pekka Mesimäki (bjo), Pentti Mutikainen (b) ja Heikki Sandren (dm).
Vapaa pääsy, baari avautuu klo 18.00
www.carusel.fi
Järjestäjä: Suomen PerinneJazz ry, Pepe Teirikari, puh. 040 903 0635
Artikkelikuva: Harri Ahola/Helsingin kaupungin museo. DDT legendaarisesta Groovyssa 1978: Raimo Näätänen (vas.), Pekka Mesimäki, Pentti Mutikainen, Rick Walstein, Fred Andersson, Chrisse Schwindt (Fredin takana) ja Nalle Nyman

Screaming Jay & The Bones
2021-10-08 18:00 - 21:00 | Café Carusel, Merisatamanranta 10, Helsinki, 00150, Suomi
Tämä 2013 perustettu yhtye on useilla festivaaleilla ja klubeilla niittänyt mainetta energisenä ilmiönä! Yhtyeen miehistöön kuuluu Suomen jazzin ja rhythm ’n’ bluesin kärkinimiä, jotka ovat tuttuja monista eri yhteyksistä, kuten Ricky Tick Big Band, Dalindeo, Whistle Bait ja Jimi Tenor.
Jay Kortehisto
Café Caruselissa yhtyeen ohjelmisto painottuu perinnejazzin puitteisiin ja koostuu pääosin jazzin svengaavista helmistä, tarjoiltuna väkevällä otteella, sekä viihdyttävällä showtunnelmalla, unohtamatta leaderin vahvoja laulutulkintoja ja hurjia scat-sooloesityksiä!
Jay Kortehisto on Seinäjoelta kotoisin oleva laulaja sekä pasunisti. Jay aloitti pasuunansoiton opiskelun Oulunkylän Pop & Jazz konservatoriossa vuonna 1994. Kuitenkin jo seuraavana vuonna ammattilaiskenttä imaisi hänet syövereihinsä, siitä lähtien Jay onkin soittanut laajasti kevyen musiikin kentällä kaikkea jazzin ja iskelmän väliltä.
Mukaan mahtuu lähes 200 levytystä eri artistien albumeilla, lukuisten televisio- ohjelmien house bandejä, sekä keikkoja niin kotimaisilla kuin kansainvälisilläkin areenoilla.
Pasuunansoiton ohella tällä musiikillisella matkalla on laulu kulkenut aina enemmän tai vähemmän mukana. Vuonna 2013 perustetun Screaming Jay & The Bonesin solistina toimiminen on lisännyt laulun osuutta Jayn muusikkoudessa. Jay tunnetaan karismaattisena sekä ilmaisuvoimaisena esiintyjänä.
Screaming Jay & The Bones KUVA Kari Flinck
Jay Kortehiston soittotaito on tullut SPJ:n jäsenistölle tutuksi konserttikiertueilla, joilla hän on toiminut yhdistyksen nimikkobändin Classic Jazz Society All Stars pasuunasolistina.
Kokoonpano: Jay Kortehisto: laulu & pasuuna; Petri `Pope` Puolitaival: saksofonit; Valtteri Pöyhönen: kitara; Lasse Sirkko: basso; Thomas Rönnholm: rummut
Tuottaja Pepe Teirikari muistuttaa, että pöydät lähimpänä orkesteria ovat varattuja ruokailijoille. Suosittelemmekin illallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!
Live-musiikki klo 18.00-21.00

Djangomania avaa Nyyrikin jazz-illat
2021-10-27 17:30 - 21:00 | Ravintola Nyyrikki, Pohjolankatu 2, Helsinki, 00610, Suomi
– SPJ:n syksyn jazztapahtumat ravintola Nyyrikissä aloittaa letkeästi svengaava Djangomania.
Ohjelma:

17.30 – 18.00 Myynnissä mm. SPJ:n uunituore kirjauutuus ”TAKAPOTKUN TAIKAA, kakkosnelonen jazzin rakennuspalikkana” sekä ”The Best of Finnish Classic Jazz” tupla-CD
18.00 – 18.45 Elokuva: VPK Jamit osa 1. koonnut Pepe Teirikari
18.45 – 19.30 Djangomania feat. Johannes Niskanen setti 1
19.30 – 20.00 ”Jazztyttö” kirjan esittely,
20.00 – 20.45 Djangomania feat. Johannes Niskanen setti 2
Tilaisuus päättyy 21.00.

Kitaristi Vesa Tompurin vuonna 2005 kokoaman Djangomanian tyylissä yhdistyvät ranskalainen eleganssi, amerikkalainen swing ja hilpeän romanttinen suomalaisiskelmä – mustalaismusiikkielementeillä maustettuna.
Yhtyeessä soittavat 27.10 Tompurin lisäksi Antti Korhola, viulu (Arto Nybomin tuuraaja) ja Kari Korpinen (b) sekä feat. Johannes Niskanen, hanuri. Pojat esiintyvät sekä akustisesti että sähköisesti, niin sisällä kuin ulkona, yksityisesti ja julkisesti, mutta aina antaumuksella ja huumorilla.
Vesa Tompuri (s. 1957) on päivätyönään kustannusjohtaja. Hän perusti vuonna 1997 Aviador-yhtiön, joka keskittyy ammattilehtiviestintään ja tapahtumajärjestelyihin. Musiikin ja kirjallisuuden rakastaja ansaitsee leipänsä tilaustöitä kirjoittamalla.

Antti Korhola, KUVA Jari Flinck

Johannes Niskanen

Jazztyttö

Kari Korpinen (s. 1956) on kokenut basson ammattilainen, jolla on muusikkotaustaa niin kaduilta kuin sinfoniaorkestereista sekä big bandeista ja muista jazzkokoonpanoista. Sekä ”lappuja” suvereenisti lukevana että spontaanisti hetkeen tarttuvana muusikkona Korpinen on ollut pitkään kysytty muusikko, oli genre lähes mikä tahansa.
Vuoden 2009 Jazzdiggariksi valitun Eila Kaarresalo-Kasarin (s. 1942) 520-sivuisen ”Jazztyttö” teoksen arvio löytyy tästä. Jazzrytmien päätoimittaja Osku Rajala mukaan ”Kirja on hurja paketti jazzin soittajia, filmi- ym kuuluisuuksia…. Yhdenlainen elämänkerta, joka hakee tietyiltä osiltaan vertaistaan. Käsinkosketeltavuus jazzin ja suuren maailman julkimoihin on hieno kattaus menneiden vuosikymmenten historiaa….
Tapahtumaan on vapaa pääsy!
Lämpimästi tervetuloa, terveenä ja koronarokotettuna!
Ravintola Nyyrikki, Pohjolankatu 2, 00610 Helsinki (Käpylä)
www.nyyrikki.net, puhelin (09) 757 2299

TAKAPOTKUN TAIKAA, kakkosnelonen jazzin rakennuspalikkana -kirjan julkistamiskonsertti
2021-11-01 19:00 - 21:30 | Savoy Teatteri, Eteläesplanadi 14, Helsinki, 00100, Suomi
Suomen PerinneJazz ry:n kirjauutuus julkistetaan Savoy-teatterissa ma 1.11.2021 klo 19.00 konsertissa ”The Best of Classic Jazz – Classic Jazz Society All Stars”. Liput alkaen 36,50 eur/kpl, jäsenet 33,50 eur/kpl TÄSTÄ
Seppo Hovi, piano, harmonikka, tarinat – Antti Sarpila, klarinetti, sopraanosaksofoni – Jukka Eskola, trumpetti – Antti Rissanen, pasuuna, Pekka Toivanen, tenorisaksofoni, alttosaksofoni, klarinetti – Wade Mikkola, kontrabasso – Thomas Rönnholm, rummut.

Seppo Hovi tarinoi

Antti Sarpila

Jukka Eskola

Antti Rissanen

Pekka Toivanen

Wade Mikkola

Thomas Rönnholm

Kirjaa ja levyä myydään myös konserttikiertueella:
ti 2.11.2021 klo 19.00 Kangasala, Kangasalatalo. Liput alkaen 27,50 eur/kpl TÄSTÄ
ke 3.11.2021 klo 19.00 Turku, Sigyn -sali, liput alkaen 36,50 eur/kpl, jäsenet 33,50 eur/kpl TÄSTÄ
to 4.11.2021 klo 19.00 Lahti, Felix Krohn -sali, liput alkaen 36,50 eur/kpl, jäsenet 33,50 eur/kpl TÄSTÄ

Soulin kuningas Sami Saari Caruselissa
2021-11-10 18:00 - 20:30 | Café Carusel, Merisatamanranta 10, Helsinki, 00150, Suomi
Sami Saari & Jazzpojat esittää korvia hivelevää svengaavaa jazzia ja soulia meiltä ja muualta. Suomalaisen soulmusiikin pienviljelijänä ja suurkuluttajana tunnettu Saari on aina ollut sielultaan jazzmies. Jazzpojissa vahva solismi ja pettämätön svengi yhdistävät voimansa karismaattisen ”kuninkaan” kanssa.
Vapaa pääsy

The Voice of Finland tähti Caruselissa
2021-11-17 18:00 - 20:30 | Café Carusel, Merisatamanranta 10, Helsinki, 00150, Suomi
Anna Inginmaa tarjoilee sielukasta vokaalijazzia Suomen eturivin jazzmuusikoiden säestyksellä. Anna on artisti, jazzlaulaja ja tanssija, jonka intensiivinen tulkinta ja tummanpuhuva ääni kuljettavat musiikilliseen maailmaan, jonka mittakaava ulottuu tarkkanäköisestä pohdiskelusta laajankin areenan vaivattomasti täyttävään melodraamaan.
Vapaa pääsy

Broadwayn svengiä Käpylässä
2021-11-23 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Marraskuun perinnejazz -ilta ravintola Nyyrikissä, elokuva, konsertti, kirjaesittelyä ja jamit.
– 17.30 – 18.00 Illan esittely
– 18.00 – 18.45 Video VPK:n jamit osa 2. Koonnut Pepe Teirikari.
– 19.00 – 19.45 Broadway feat. Mia Lundell
– 19.45 – 20.15 Väliaika, jazzkirjojen esittelyä, Aviador Oy, Jazzia Jumalan armosta,
Juhani ”Junnu” Aaltonen. Kirjailija Hannu Luntiala, haastattelu, Vesa Tompuri
– 20.15 – 21.00 Broadway
– 21. 00 – 22. 00 Jamit
Broadwayn kokoonpano:
Harri Rautiainen saksofonit;
Mikko Olkkonen pasuuna;
Jorma Niemi piano;
Mikael Bobacka basso;
Ari-Pekka Roitto rummut;
Mia Lundell, laulu
Vapaa pääsy !
Tervetuloa terveenä ja koronarokotettuna !
Järjestäjä: Suomen PerinneJazz ry, tuottaja Jaakko Rinne, puh. 050 412 4174
Ravintola Nyyrikki, Pohjolankatu 2, 00610 Helsinki, puh. 09 757 2299

Dizzy Queens - svengaavaa naisenergiaa!
2021-11-26 18:00 - 20:30 | Café Carusel, Merisatamanranta 10, Helsinki, 00150, Suomi
DizzyQueens–bändissä laulavat ja soittavat leidit saavat tapahtumaan kuin tapahtumaan vauhtia ja tunnelmaa. Tyttöjen jazztulkinnat sekä lavakarisma eivät jätä ketään kylmäksi. Luvassa upeita a cappella -sovituksia jazzstandardeista pianotrion säestämänä.
Kokoonpano: Lidia Bäck voc, Daniela Fogelholm voc, Nora Grotenfelt voc sekä Sara Puljula bass, Emilie Adolfsson piano ja Tatjaana Kuivas drums.
Pöydät lähimpänä orkesteria ovat varattuja ruokailijoille. Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!

Swinging Christmas - Antti Sarpila Swing Band vieraineen Savoyssa
2021-12-14 19:00 - 21:30 | Savoy Teatteri, Eteläesplanadi 14, Helsinki, 00100, Suomi
Antti Sarpila Swing Bandin perinteinen joulukonsertti jälleen Savoy-teatterissa. Tällä kertaa laulusolisteina loistavat laulava lentäjä Mikael Konttinen sekä swingin seireeni Annimaria Rinne.
Annimaria Rinne
Monipuolinen Annimaria (s. 1973) esiintyi jo nuorena tyttönä Uuden Iloisen Teatterin lavalla. Hän on ääninäytellyt mm. Disneyn Leijonakuninkaan suomalaisessa versiossa Nalaa sekä monissa piirrossarjoissa. Annimarin esikoisalbumi ”Ensimmäinen” on niittänyt laajalti kiitosta ympäri maailmaa.
Tyylikäs ja upeaääninen Annimari on laulanut mm. Helsingin kaupunginorkesterin, UMO Helsingin, Turun filharmonian, Pori Sinfoniettan sekä maamme keskeisten perinnejazzia soittavien orkestereiden solistina. Annimari tavoittaa hienolla tavalla swingin kultakauden sävelkielen ja tunnelmat. Yhdysvalloissa saadut opit ovat kantaneet hedelmää.
Lentäjäksi valmistunut Mikael Konttinen (s. 1984) on harrastanut musiikkia ja laulamista pienestä pitäen, opiskellut myös Helsingin ammattikorkeakoulun pop/jazz-musiikin koulutusohjelmassa. Vuonna 2006 Mikael lauloi Seinäjoen Tangomarkkinoiden finaalissa.
Varusmiespalvelusaikanaan hän esiintyi solistina useissa Puolustusvoimien varusmiessoittokunnan esityksissä, mikä johti hänet laulamaan Suomen itsenäisyyspäivän linnanjuhliin vuonna 2006.
Mikael Konttinen
Mikaelia kiinnostaa myös vanha tanssiorkesteritraditio. Kaksi jo julkaistua singleä Pilvet ja Kerran ovat menestyneet radiokanavilla hyvin. Mikael on myös lauluntekijä, osa hänen soolotuotantonsa kappaleista on omia sävellyksiä.
Luvassa niin svengaavaa kuin herkkääkin joulutunnelmaa Ella Fitzgeraldista Frank Sinatraan, Peggy Leestä Nat King Coleen ja Bing Crosbystä Billie Holidayhin.
Varaa itsellesi ja ystävillesi jäsenhintaiset liput 36.50e/kpl + tilausmaksut alk. 1€ (norm. 39.50), TÄSTÄ

CORVILLE BAND AVAA NYYRIKIN JAZZILLAT
2022-02-23 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Corville Band syntyi 1990-luvulla Jarmo Karamäen ja Ilkka Virton jo 1960-luvulla aloittaneen Karamäki Quintet -yhtyeen henkeen. Yhtye käytti silloin myös nimeä Ram Jam Band. Keikkoja tehtiin kouluhippoihin ja pääkaupunkiseudun nuorisokerhoihin, mm. Haka-kerhoon.
Nykyisin kokoonpanossa soittavat: Jarmo Karamäki, sax, Ilkka Virto, trb/tp, voc, Teppo Salakka, piano/cl, Robi de Godzinsky, bass ja Mikko Virto, drs (art.kuva)

Jarmo Karamäki

Ilkka Virto

Teppo Salakka

Robi de Godzinsky

Ohjelma:
Simo Salminen
17.30 Aloitus
18.00 – 19.00 Video-elokuva ”Legendat” Imatran BB Festival vuodelta 2012. Jazzlegendat Heikki ” Häkä” Virtanen nro 23 ja Seppo Hovi nro 24. Kello 18.00 –n.19.00. Videon tuottaja on Juha Nevalainen
19.00 -19.45 Corville JazzBand, setti 1
VÄLIAJALLA 19.45 -20.15 Vesa Tompuri haastattelee: Teemu Salminen ;
” Kirjeitä New Yorkista – Trumpetisti Simo Salmisen tarina”. Kirja on paikalla myytävänä.
20.15 – 21.00 Corville JazzBand, setti 2
21.00 -22.00 Jamit
Vapaa pääsy !
Lisätietoja: tuottaja Jaakko Rinne, puh. 050 412 4174
Ravintola Nyyrikki, Pohjolankatu 2, 00610 Helsinki, puh. 09 757 22

Olli Soikkeli quartet avaa Café Caruselin kevään
2022-03-04 18:00 - 22:00 | Café Carusel, Merisatamanranta 10, Helsinki, 00150, Suomi
Tuottaja Pepe Terikarin mukaan Café Caruselin kevätjazzit alkavat pe 4.3. klo 18.00.
Olli Soikkeli (s. 1991), joka on nuoresta iästään huolimatta noussut yhdeksi maailman arvostetuimmista gypsy jazz -kitaristeista. Hän on myös johtanut yhdessä pianisti Marian Petrescun kanssa trioa, jonka esikuvana on ollut Oscar Petersonin 50-luvun piano/kitara/basso triot. Nyt hän esiintyy Cafe Caruselissa kvartetilla ja mukana on jälleen Marian Petrescu, sekä nuoret mestarit, basisti Joonas Tuuri ja rumpali Aleksi Heinola. Heiltä on kevään aikana myös tulossa uusi levy, joka sisältää taidokkaita ja mielenkiintoisia sovituksia monista tutuista sävelmistä, puhumattakaan siitä…svengistä!
New Yorkissa asuva Soikkeli on esiintynyt jazzmusiikin maailmantähtien rinnalla jazzklubeilla ja festivaaleilla ympäri Eurooppaa ja Yhdysvaltoja. 2016 Huffington Post- ja All About Jazz -lehdet valitsivat Soikkelin Rhythm Future Quartetin ”Travels”-levyn yhdeksi vuoden parhaista jazzalbumeista.
”Olli Soikkeli, is a riveting Finnish guitarist who combines astonishing dexterity and speed with pure soul in a way that places him among the worthiest current day successors to the legacy of the great Django.” -The Wall Street Journal
Olli Soikkeli, kitara, Marian Petrescu, piano, Joonas Tuuri, basso ja Aleksi Heinola, rummut
Muut kevään konsertit:
18.3.Reunion Big band & Tobias Andersin
1.4. Sofia Finnila Quartet / Michel Legrand
14.4. Barbeque & Erja Uitto
29.4 Douglas Pashley trio
12.5 Vuosikokous 10-v. & Vova Shafranov trio
27.5 Lasse Hirvi quartet
10.6 Swing Memories JazzBand?
Vapaa pääsy!
Contact +358 9 622 4522,
Helsinki, 00150
carusel@carusel.fi

Reunion Big Band & Tobias Andersin
2022-03-18 18:30 - 20:30 | Café Carusel, Merisatamanranta 10, Helsinki, 00150, Suomi
Reunion Big Band feat. Tobias Andersin
Tervetuloa kanssamme nauttimaan swing-musiikin kulta-ajasta! Tässä koko perheen iltakonsertissa on tarjolla erityisesti legendaaristen Frank Sinatran, Count Basien ja Duke Ellingtonin kappaleita. Reunion Big Bandin solisteina ovat karismaattinen laulaja Tobias Andersin ja trumpetisti Martti Vesala.

Martti Vesala KUVA Tero Ahonen

Tobias Andersin

Reunion Big Band on kovatasoisista musiikinharrastajista muodostuva kokoonpano, joka on viihdyttänyt juhlakansaa jo lähes 20 vuotta. Kapellimestarina toimii trumpetisti, säveltäjä, sovittaja Martti Vesala.
VAPAA PÄÄSY, EI IKÄRAJAA
Kuuntelijoille tarjolla on laadukasta musiikkia matalalla kynnyksellä, herkullisten tarjoilujen äärellä.
www.rubb.org
www.perinnejazz.fi
EN
Reunion Big Band feat. Tobias Andersin
Welcome to enjoy tunes from the golden era of swing music! This family-friendly concert offers you all-time favorites are rare gems from big band giants like Frank Sinatra, Count Basie and Duke Ellington. The evening is hosted by Reunion Big Band, with Tobias Andersin (voc.) and Martti Vesala (trumpet) as soloists.
Reunion Big Band has been reunited since 2003. With 17 talented players we hop the roof with jazz and swing, but as well with soul, funk and latin. Our conductor is Martti Vesala, also a trumpetist and a composer. Our vocalist Tobias Andersin is a talented and musician, performer and singer
FREE ENTRANCE, NO AGE LIMIT
The audience is offered high-class music in a welcoming, seaside café environment with a wide range of snacks and drinks for sale.
www.rubb.org
www.perinnejazz.fi
SE
Reunion Big Band feat. Tobias Andersin
Välkommen att njuta av swingmusikens guldålder, särskilt av de legendariska Frank Sinatras, Count Basies och Duke Ellingtons låtar. På denna familjevänliga konsert bjuder vi på big band-klassiker med solistinslag av den karismatiske sångaren Tobias Andersin samt av vår egen dirigent Martti Vesala på trumpet.
Reunion Big Band består av skickliga musikfantaster, som har spelat tillsammans i Helsingforsregionen sedan 2003. Gruppen består av 17 erfarna musiker under ledning av dirigenten Martti Vesala, känd som trumpetist, kompositör och arrangör. Bandet är stolt över sina finlandssvenska rötter, vilket garanterar ett rikligt språkbad på både repetitioner och konserter.
FRITT INTRÄDE, INGEN ÅLDERSGRÄNS
Åhörarna bjuds på högklassig musik i en välkomnande, havsnära kafémiljö med ett bredd utbud av tilltugg och drycker till salu.
www.rubb.org
www.perinnejazz.fi

Vapaa pääsy
Lisätiedot/info: Pepe Teirikari, puh. 040-903 0635

Svengaavaa jazzia ydinkeskustassa
2022-03-23 18:30 - 20:45 | Hard Rock Café, Aleksanterinkatu 21, Helsinki, 00100, Suomi
Birger’s Ragtime Band soittaa ke 23.3.22 klo 18:30 Hard Rock Cafessa Stokkaa vastapäätä. Tulepas syömään herkullista ruokaa ja juomaan tulisia juomia sekä kuuntelemaan Birger’s Ragtime Bandin svengaavaa jazzia.
Birger’s Ragtime Band on 2011 perustettu perinteistä New Orleans-jazzia soittava kuuden hengen yhtye. Yhtye on julkaissut kaksi CD -levyä, esiintynyt festivaaleilla Ruotsissa ja Suomessa, jazzklubeilla, radiossa ja useissa muissa tilaisuuksissa.
Jäsenet: Birger Lindström (cl), Charlotta Kerbs (voc), Jukka Järvelä (bjo), Pekka Sarmanto (b), Robert de Godzinsky (p) ja Sven-Erik Krogius (dr).
Vapaa pääsy!
Lisätietoja: Birger, puhelin 045-232 4584
Hard Rock Café

BlackC ja Reija Lang
2022-03-30 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Vierailijana BlackC orkesteri: Reija Lang voc, Arto Lehtola sax, Markku Harjula pno, Jarmo Nissinen gtr, Shane MacKenzie bass, Esko Reivinen, drs.

Arto Lehtola

Jarmo Nissinen

Reija Lang (s. 1963) innostui jazzlaulusta vasta 90-luvun jälkipuolella, mutta kehittyi nopeasti persoonalliseksi ääneksi maamme vokalistien monipuoliseen joukkoon.
Lang opiskeli Pop & Jazz Konservatoriossa ja Sibelius-Akatemian avoimessa yliopistossa, päättäväinen harjoittelu tuotti nopeasti tulosta ja Lang voitti Lady Summertime -laulukilpailun kesällä 2002.
Ulkomailla hän on osallistunut jazz-workshopeihin muun muassa Amsterdamissa ja New Yorkissa sekä ottanut yksityistunteja amerikkalaiselta crooner-legendalta Mark Murphyltä.
Showtime 17.30 – 22.00
Jamit 21.00 – 22.00
Leffana: ”Imatra BigBand 2012”
Vapaa pääsy
Lisätiedot: tuottaja Jaakko Rinne, puh. 050-412 4174
www.nyyrikki.fi

Vaskivuori Big Band
2022-03-31 19:00 - 22:30 | Kulttuuritehdas Vernissa, Tikkurilantie 36, Vantaa, Vantaa, 01300, Suomi
Koronarajoitusten purkautuessa Tikkujamit jatkuvat:
– Vaskivuori Big Band (2 settiä)
– Tikku House Band
Liput 18,- €/12,- € jäsenet, maksu käteisellä tai maksupäätteellä.
Pöytävaraukset: leena.svensson@kolumbus.fi tai puh. 0400 469 525.
Vernissan tiloissa on edelleen voimassa kasvomaskin käyttösuositus. Kahvila myy tuttuun tapaan juotavaa sekä pikkupurtavaa.

Sofia Finnilä Quartet / Michel Legrand
2022-04-01 18:30 - 20:30 | Café Carusel, Merisatamanranta 10, Helsinki, 00150, Suomi
Sofia Finnilä Quartet esittää Michel Legrandin elokuvamusiikki-klassikoita. Legrand (1932-2019) oli ranskalainen, monipuolisen uran luonut säveltäjä. Erityisesti hänet muistetaan tuotteliaana elokuvasäveltäjänä. Legrand toimi myös kapellimestarina ja julkaisi yli sata albumia maailmanluokan esiintyjien kanssa.
Sofia Finnilä (s. 1970) on suomalainen jazzlaulaja. Hän aloitti klassisen pianon opiskelun Lauttasaaren musiikkiopistossa 6-vuotiaana. Opinnot jatkuivat vuosina 1992-94 Oulunkylän pop/jazz konservatoriossa, josta hän vuonna 1994 siirtyi Sibelius-Akatemian musiikinkasvatuksen osastolle.

Sofia Finnilä Quartet

Sofia Finnilä (vas.), Jay Kortehisto, Ape Anttila ja Eliina Mäkiranta

Vuonna 1999 hän voitti Lady Summertime-laulukilpailun, jonka jälkeen hän keikkaili ahkerasti Mahogany jazz trionsa (Mikael Jakobsson, Janne Antikainen ja Toni Porthen) kanssa. Esiinnyttyään lukuisilla kokoelmalevyillä, hän julkaisi vuonna 2008 debyyttilevynsä Everything I love.
Sofia Finnilä on myös tunnettu säveltäjänä, jonka teoksiin kuuluu muun muassa musikaali Flickan med Svavelstickorna, jonka kantaesitys oli Unga Teaternissa marraskuussa 2010.
Kokoonpano: Sofia Finnilä voc, Jay Kortehisto voc & trombone, Eliina Mäkiranta, piano ja Ape Anttila bass & guitar
Vapaa pääsy
Lisätiedot: Pepe Teirikari, puh. 040-903 0635

Barbecue Jazz Band & Erja Uitto
2022-04-14 18:30 - 20:30 | Café Carusel, Merisatamanranta 10, Helsinki, 00150, Suomi
Barbeque Jazz Band on perustettu vuonna 2002 ja juhlii huhtikuussa 20-vuotista taivaltaan. Alkuaikojen tyylisuunta oli dixielandin ja swingin väliltä, eli valkoisten soittama chicagojazz. Vähitellen siirryttiin sovitetun swingin ja svengaavan tanssimusiikin suuntaan.
Erja Uitto
BJB on julkaissut pari levyä hyvin arvosteluin ja seuraava on parhaillaan suunnitteilla. Useimmat soittajista ovat pitkän linjan muusikoita, esiintyen myös usein muissa yhtyeissä, konserteissa ja kaikenlaisissa tilaisuuksissa ja tapahtumissa, jazz-ravintoloissa ym.
Myös laulusolisti Erja Uitto kuuluu taatusti maamme esiintyjien kärkikaartiin. Hänellä on erikoisuutena esittää useita teoksia alkuperäiskielellä tai ranskaksi.
Kokoonpano: Jarmo Nissinen, Valeri Nikitin, Erkki Hurri, Erja Uitto, Eero Valovirta, Juhani Reijonen, Pekka Iiramo, Shane MacKenzie ja Jarmo Karamäki
Showtime klo 18.30-20.30
Pöytävaraukset: +358 9 622 4522
Vapaa pääsy
Lisätietoja: Tuottaja Pepe Teirikari puhelin +358 40-903 0635)

Sounds Of Jazz – kiintoisa jazzilta Kuopiossa
2022-04-26 19:00 - 21:30 | Kuopion Musiikkikeskus, Kuopionlahdenkatu 23, Kuopio, 70100, Suomi
Pekka Toivasen pohjoismainen kvartetti esittää 26.4. klo 19.00 klassikoiksi muodostuneita jazz-sävellyksiä Amerikasta ja Euroopasta Kuopion Musiikkikeskuksen konserttisalissa. Ensimmäinen setti koostuu kamari-jazzillisesta ohjelmistosta, jossa yhtyeen hienostunut yhteissoitto on keskiössä.

Rauno Tikkanen

Jørgen Lauritsen

Wade Mikkola

Bengt Stark

Väliajan jälkeen lavalle nousee Savonia-Ammattikorkeakoulun ja Kuopion konservatorion yhteinen AmKo-sinfoniaorkesteri, jota johtaa kapellimestari Rauno Tikkanen. Ohjelma huipentuu amerikkalaisen Henry Wolkingin jazz-yhtyeelle ja sinfoniaorkesterille sävellettyyn sinfoniseen sarjaan Powell Canyons.
Pekka Toivanen Quartet ja Saara Soisalo 1987
Pekka Toivanen Quartet: Pekka Toivanen sax, Jørgen Lauritsen (Tanska) piano, Wade Mikkola bass Bengt Stark (Ruotsi) drums.
Pekka Toivanen perusti kvartetin jo vuonna 1987 Sibelius-akatemian opiskelijakavereidensa kanssa. Alkuperäiseen kokoonpanoon kuuluivat Toivasen lisäksi Seppo Helin (p), Harri Virtamo (b) ja Heikki Sandrén (dr). Se voitti perustamisvuonna Suomen Jazzliiton yhtyekilpailun, laulusolistina Saara Soisalo.
Liput 10,00 – 25,50 e (+ toimitusmaksu alk. 1 e)
Liput mm. Kuopion Musiikkikeskuksen lippukassa ja lippu.fi

BARBEQUE ORKESTERI 20-VUOTTA
2022-04-28 19:00 - 21:30 | Kulttuuritehdas Vernissa, Tikkurilantie 36, Vantaa, Vantaa, 01300, Suomi
BJB – Barbeque Jazz and Dance Band – Barbeque Orchestra on perustettu vuonna 2002. Alkuaikojen tyylisuunta oli dixielandin ja swingin väliltä, eli valkoisten soittama chicagojazz. Vähitellen siirryttiin sovitetun swingin ja svengaavan tanssimusiikin suuntaan.
Kokoonpano: Jarmo Nissinen (vas.), Jorma Katrama (1936-2022), Valeri Nikitin, Erkki Hurri, Erja Uitto, Eero Valovirta, Juhani Reijonen, Pekka Iiramo ja Jarmo Karamäki
Kulttuuritehdas Vernissa to 28.4.2022, klo 19.00, Tikkurilantie 36
Liput 18 eur/12 eur (jäsenet)
Lisätietoja: Erkki Hurri, puh. 0400-500659

Douglas Pashley trio
2022-04-29 18:30 - 20:30 | Café Carusel, Merisatamanranta 10, Helsinki, 00150, Suomi
Illan esiintyjä Douglas Pashley trio. Sen muodostaa Kanadassa syntynyt loistava pianisti, säveltäjä ja laulaja, Douglas Pashley, suomalainen basistikuuluisuus Wade Mikkola, sekä suosittu ja monipuolinen nuori rumpali Mikko Arlin.

Wade Mikkola

Mikko Arlin

Trion ohjelmisto koostuu omintakeisesta ja kiinnostavasta jazzin ja popin sekoituksesta, pitäen sisällään svengaavia standardikappaleita, sekä pianistilaulajan omakohtaisen näkemyksellisiä sävellyksiä ja jazzillisia tulkintoja ikonisista rock-kappaleista. Yhtyeen esitykset vievät kuulijan saumattomaan ja intiimiin matkaan halki näiden muusikoiden taiteellis-musiikillisen maailman.
Vapaa pääsy
Lisätietoja: Pepe Teirikari, puh. 040-903 0635

Swing Memories Orkesteri & Anne Jääskeläinen
2022-04-30 17:30 - 21:00 | Ravintola Nyyrikki, Pohjolankatu 2, Helsinki, 00610, Suomi
Ravintola Nyyrikin Vapunaaton illalliskarkeloissa esiintyy Jaakko Rinteen Swing Memories Orkesteri (6 + 1), ”ykkösenä” Anne Jääskeläinen.
– Musiikkiharrastus on ollut elämässäni jo koululaisesta, alkuun pianistina – vuosien ja vuosikymmenien vieriessä tanssibändejä, musiikkiteatteria, klassista musiikkia orkestereissa, trubaduurin hommia. Olin myös heti alusta mukana Espoon Työväenopiston jazz-studiossa 1989, lähinnä sävellystä ja sovittamista oppimassa.
Anne Jääskeläinen
– Lopullisesti jazzin purema iski pianon ääressä Otavan klassisen jazzin yhtyesoiton kurssilla 1998. Olin kuulemma historian ensimmäisen nainen. Tuolloin laulajia ei Otavassa vielä näkynyt, Anne muistelee.
– Swingin saloihin tutustuin tuon Otavan viikon jälkeen myös laulamisen kautta. Otavassa kävin vuodesta 2008 vielä 5 kertaa, nyt laulajana. Sibelius Akatemian avoimen puolen laajojen kurssien avulla tutuiksi tulivat Klassisen jazz-laulun perusteet sekä bossa nova. HIenoja kursseja! Lisäksi yksityistunteja – opettajana karismaattinen ja taitava Susanna Mesiä.
– Otavan kautta tutustuin isoon joukkoon swingin mestareita. Vuosien varrella olemme keikkailleet useiden pikkuporukoiden kanssa, mm. Anne and the Teddybears, kUpLiVa, Downtown Blue ja Soft’n’Blue. Näissä liimana on ollut kitaran taituri Kalle Lae.
– Otavasta löytyi myös maanmainio DRB – nykyinen Swing Memories Orkesteri. DRB on ollut todellinen swingin ja muun tanssimusiikin korkeakoulu. Paljon iloisia keikkoja! Yhteistä matkaa on ollut jo vuodesta 2009. Olen ollut todella onnekas ja kiitollinen näistä vuosista!
Jaakko Rinne
– Päämääränämme on olla vanhan swing -musiikin ja jazzahtavien standardien ”maahantuoja” sekä suomalaisten vanhempien hittien esittäjä, luonnehtii pianisti Jaakko Rinne Swing Memories Orkesterin sekä Swing Memories JazzBandin toiminta-ajatusta. Hänet tunnetaan lukuisten jamien organisoijana sekä mm. suositun DRB Swing Bandin vetäjänä.
Valtion Tietokonekeskuksessa (VTKK), Rank Xeroxilla ja Unisysillä siviiliuransa tehnyt Jaakko Rinne (s. 1942) kiinnostui musiikista jo koulupoikana. – Isoisäni oli kovan sarjan kirkkomuusikko (dir.cant. mm. Oskar Merikannon oppilas) ja opetti minulle pianon soiton alkeet.
Ensimmäisiä koulubändejä ja lauluyhtyeitä perustimme Jani Uhleniuksen kanssa. Lauloin myös Joonas Kokkosen kuorossa kulttuuriperinteikkäässä Järvenpään Yhteiskoulussa sekä myöhemmin vuosia Vuosaaren Mieslaulajissa.
VTKK oli aikaansa edellä ja suhtautui myönteisesti henkilökunnan harrastuksiin jo 1960-luvulla. Musiikkikerhomme sai treenitilat ja soittimia, näin kehittyi ”Data Rhythm Boys”.
DRB Swing Band & Anne Jääskeläinen
Nimi modernisoitui myöhemmin DRB Swing Bandiksi. Tarve uudelle orkesterille tuli, kun lähes 50 vuotta vanhan yhtyeen toiminta alkoi hiipua, siirsimme sen ”unille”.
Syntyi kaksi erillistä orkesteria Swing Memories Orkesteri, puhallinsektiossa trumpetti ja saxofoni sekä Swing Memories JazzBand puhallinsektiossa trumpetti , altosaxofoni, tenorisaksofoni ja barytonisaxosofoni solistinaan Minna Lasanen.
Molemmissa komppina piano, kitara, basso ja rummut. Swing Memories – nimen kehitti ensimmäinen trumpetistimme Ahti Huomo. Orkesterien jäsenistöön kuuluu maamme eturivin ammattimuusikoita ja pitkän kokemuksen omaavia harrastajia.
Swing Memories Orkesterin hienon soundin kruunaa vapunaaton keikalla upeaääninen laulusolisti Anne Jääskeläinen, joka on tehnyt Rinteen kanssa yhteistyötä jo Data Rhythm Boys ajoista lähtien.
Showtime 17.30 – 22.00 (jamit 21.00-22.00)
Illalliskortin hinta: 39 eur/hlö
-Alkuruoka: Katkarapu-caesarsalaatti tai tomaatti-vuohenjuustokeitto
-Pääruokia: Ruispaneroitua siikafileetä tillismetanan ja perunapyreen kera tai
Kievin kanaa ja valkosipuliperunoita tai Portobello-lehtikaalirisotto
-Jälkiruoka: Juustokakku vadelmakastikkeella ja kahvi tai tee
Pöytävaraukset: (09) 757 2299
ravintola@nyyrikki.fi
Lisätiedot: Tuottaja Jaakko Rinne, puh. 050-412 4174

Vladimir Shafranov Trio
2022-05-12 18:30 - 20:30 | Café Carusel, Merisatamanranta 10, Helsinki, 00150, Suomi
Illan esiintyjä Vladimir Shafranov Trio
Vapaa pääsy
Suomen PerinneJazz ry:n vuosikokous klo 16.00
Lisätietoja: Pepe Teirikari, puh. 040-903 0635

Classic Jazz Society Quintet Tikkujameissa
2022-05-19 19:00 - 22:30 | Kulttuuritehdas Vernissa, Tikkurilantie 36, Vantaa, Vantaa, 01300, Suomi
– Tikku House Band voc Mila Nissinen
– Classic Jazz Society Quintet (Suomen Perinnejazz ry) mukana mm. Antti Sarpila ja Seppo Hovi
Liput 18,- €/12,- € jäsenet, maksu käteisellä tai maksupäätteellä.
Pöytävaraukset: leena.svensson@kolumbus.fi tai puh. 0400 469 525.

Seppo Olkkonen Quintet feat. Rauni Pekkala
2022-05-25 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Rauni Pekkala on suomalainen iskelmälaulaja, joka oli varsin suosittu 1960-luvulla. Hänen uransa alkoi vuonna 1960 hänen sijoituttuaan iskelmälaulukilpailussa Pieksämäellä toiseksi. Hän toimi Herbert Katzin yhtyeen solistina viisi vuotta ja osallistui vuonna 1963 Eurovision laulukilpailun Suomen karsintaan. 1960-luvun jälkeen esiintymiset vähenivät selvästi, mutta Pekkala tekee edelleen keikkoja. Harrastuksista mainittakoon lentopallo.

Seppo Olkkonen

Raimo Korhonen

Jukka Riikonen

Mikael Seire

Seppo Olkkonen Quintet: Raikka Korhonen tp, Seppo Olkkonen sax, Jukka Riikonen pno, Arto Alho b, Mikael Seire, drm.
Aloitus klo 17.30.
Leffa klo 18.00 – 18.45 ”Vallijamit”
Setti 1 klo 19.00 – 19.45 Seppo Olkkonen Quintet feat. Rauni Pekkala
Tauko: Ohjelma avoin
Setti 2 klo 20.15 – 21.00 Seppo Olkkonen Quintet feat. Rauni Pekkala
Jamit klo 21.00 – 22.00
Vapaa pääsy
Lisätietoja: Tuottaja Jaakko Rinne, puhelin 050 412 4174

Lasse Hirvi quartet
2022-05-27 18:30 - 20:30 | Café Carusel, Merisatamanranta 10, Helsinki, 00150, Suomi
Lasse Hirvi on teatterityönsä takia valitettavan harvoin nähty muusikko Helsingin seudulla, mutta nyt tarjoutuu jälleen tilaisuus, ja vielä perinteikkäässä seurassa!
Hirven monivuotiset soittokumppanit ovat nyt mukana: Pekka Toivanen – saksofonit, Wade Mikkola – basso ja Heikki Sandrén – rummut.
Luvassa on huipputason svengaavaa mainstream-jazzia!
Illan esiintyjä Lasse Hirvi quartet
Vapaa pääsy

Pekka Toivanen

Wade Mikkola

Heikki Sandrén

Lisätietoja: Wade Mikkola, puh. 040-754 1404

Erik Lindströmiä muistetaan satavuotisjuhlakonserteilla
2022-05-29 16:00 - 18:00 | Kulttuuritalo Helsinki, Sturenkatu 4, Helsinki, Suomi
Yhdistyksemme kunniajäsenen nro 1, säveltäjä, kapellimestari, muusikko Erik Lindströmin (1922–2015) syntymästä tulee tänä vuonna kuluneeksi sata vuotta. Riku Niemi Orchestra esittää Lindströmin musiikkia hänen syntymäpäivänään su 29.5. klo 16.00 Helsingin Kulttuuritalolla. Solisteina Johanna Försti, Annimaria Rinne, Amadeus Lundberg, Severi Pyysalo, Sami Saari, Juki Välipakka ja lauluyhtye SoulSisters.
Erik Lindström muistetaan erityisesti unohtumattomista ikivihreistään, kuten kappaleista Armi, Ranskalaiset korot, Muistatko Monrepos’n, Liian vähän aikaa, Pikku midinetti ja Etkö uskalla mua rakastaa. Kaikkiaan Lindström sävelsi satoja iskelmiä. Lindströmin läheinen yhteistyökumppani oli yhdistyksemme kunniajäsen nro 4 Pentti Lasanen (1936–2021). Hän teki Lindströmille lähes 500 sovitusta.
Riku Niemen orkesteri (LAURI ROTKO)
Erik Lindström on jäänyt suomalaisen musiikin historiaan jazz-iskelmäksi kutsutun tyylisuunnan yhtenä merkittävänä kehittäjänä. RNO:n taiteellinen johtaja Riku Niemi luonnehtii Lindströmin olleen myös kannustava taustavaikuttaja.
”Juhlimme konsertissa enemmän kuin pelkkää pitkän uran tehnyttä tyyliniekkaa, joka toi suomalaiseen populaarimusiikkiin kansainvälisiä vaikutteita. Erik oli myös aito gentlemanni, ja mieleeni ovat jääneet useat hyvät ja lämpimät keskustelut hänen kanssaan”, Niemi kertoo.
Satavuotisjuhlakonsertissa kuullaan paitsi Erik Lindströmin rakastetuimpia kappaleita myös hänen harvemmin kuultuja sävellyksiään. Liput alkaen 32,50 eur/kpl, Lippu.fi
Suomen PerinneJazz ry järjestää Erik Lindströmin muistokonsertin ke 7.9. klo 19.00 Savoy-teatterissa. Lippujen myynti alkaa 1.8.

New Orleans-trumpetisti Leroy Jones Caruselissa
2022-06-10 18:30 - 20:30 | Café Carusel, Merisatamanranta 10, Helsinki, 00150, Suomi
New Orleansin arvostetuimpia trumpetisteihin lukeutuva trumpetisti Leroy Jones esiintyy Café Caruselissa pe 10.6. Jonesin soitossa yhdistyvät sekä perinteiset että modernit vaikutteet uniikilla tavalla. Hän on uransa aikana soittanut lukuisissa eri tyylisuuntia edustavissa orkestereissa. Viime vuosina hän on työskennellyt lähinnä oman kvintettinsä kanssa sekä Harry Connick Jr. Big Bandin solistina.
Suomessa Leroy Jones kävi ensimmäisen kerran vuonna 1997; täällä hän on esiintynyt oman neworleanslaisen yhtyeensä kanssa sekä myös mm. Riverside Rascalsin, Wade Mikkola Quintetin, Reine Rimón & Her Hot Papas’in, DDT:n ja Spirit Of New Orleansin solistina sekä Leroy Jones Helsinki All Stars – yhtyeen ja New Orleans Helsinki Connectionin kanssa.
Riitta Paakki (vas.), Teemu Keränen, Leroy Jones, Mikko Hassinen ja Katja Toivola
Spirit Of New Orleans eli SONO perustettiin syksyllä 2001. Yhtyeen tavoitteena on soittaa New Orleans -jazzia niin kuin sitä nykyisin soitetaan jazzin syntymäkaupungissa.
Pasunisti ja SONOn perustaja Katja Toivola on perehtynyt New Orleansin musiikkityyleihin yli viidentoista vuoden ajan. Ensimmäisen matkansa jazzin syntymäkaupunkiin hän teki vuonna 1995 ja jakaa nykyisin aikansa Helsingin ja New Orleansin välillä. Toivola on esiintynyt useilla merkittävillä festivaaleilla ja klubeilla sekä Suomessa että ulkomailla.
New Orleansin musiikkielämä on edelleen – jopa vuoden 2005 tulvan jälkeen – erittäin vilkasta ja kaupungissa on lukemattomia erityylisiä jazz-yhtyeitä, joiden soitosta SONO ammentaa vaikutteita. Keskeistä ohjelmistossa on hyväntuulisuus ja tanssittavuus – musiikin laadusta ja taiteellisuudesta tinkimättä.
Kokoonpano 10.6: Leroy Jones (tpt, voc), Katja Toivola (tbn), Riitta Paakki (p), Teemu Keränen (b) ja Tommi Vainikainen (drm), ei kuvassa.
Showtime klo 18.30-20.30
Café Carusel, Merisatamanranta 10, 00150 Helsinki
www.carusel.fi
Vapaa pääsy!

Baltic Jazz lähestyy - tervetuloa Taalintehtaalle
2022-07-08 12:00 - 2022-07-10 22:00 | Taalintehdas, Suomi
Jo vuodesta 1987 järjestetty Baltic Jazz on svengaava koko perheen tapahtuma Kemiönsaarella. Taalintehtaan ruukkimiljöössä klassisen jazzin eri genret yhdistyvät saumattomasti muihin musiikkisuuntauksiin. Suomen PerinneJazz ry on mukana 8.–10.7. järjestettävillä festivaaleilla vahvasti. Hallituksemme jäsen Antti Sarpila on vastannut tapahtuman taiteellisesta johdosta 20-vuotta.
Antti juhlistaa Swing Bandinsa 40-vuotistaivalta soittaen uusia tulkintoja ikivihreistä jazzstandardeista, swingversioita klassisen musiikin helmistä sekä tietenkin vanhoja bravuurinumeroitaan, joista yhtye on tunnettu perinteisen jazzin ystävien keskuudessa.

Wade Mikkola

Janne Hovi

Thomas Rönnholm

Seppo Hovi

Pekka Toivanen

ASSB:n kokoonpanossa on tällä kertaa mukana myös basisti Wade Mikkola, pianisti Janne Hovi ja rumpali Thomas Rönnholm, jotka kaikki kuuluvat festivaalin vakioesiintyjiin. Antti, Wade ja Thomas soittavat myös Dream Teamissä festivaalin päätöskonsertissa, jolloin kokoonpano saa vahvistuksen Jannen isältä Seppo Hovilta ja saksofonisti Pekka Toivaselta.

Erik Lindström (1922-2015)
Päätöskonsertilla kunnioitetaan yhdistykseksemme kunniajäsentä nro 1 Erik Lindströmiä. Hänen syntymästään tuli 100-vuotta 29.5.
Perinteiden mukaan Baltic Jazz ottaa varaslähdön jo torstai-iltana 7.7. Kasnäsissa. Silloin on luvassa svengaavaa saaristojazzia Archipelago Sea Jazz All Stars -kokoonpanon seurassa, jossa festivaalisarjan kaikki neljää tapahtumaa ovat edustettuina.

Tutustu festivaaliohjelmaan TÄSSÄ

Lisätietoja:
– Toiminnanjohtaja Alexandra Lönnström, +358 440 790 340
– Taiteellinen johtaja Antti Sarpila, +358 400 501 702
Festivaalin lipunmyynti on käynnissä Tiketissä.
Baltic Jazz 8.-10.7.2022

Vladimir Shafranov (p), Wade Mikkola (b) ja Tommi Vainikainen (dr) solistina Jussi Kannaste (ts)
2022-08-26 18:30 - 20:30 | Café Carusel, Merisatamanranta 10, Helsinki, 00150, Suomi
Vladimir ”Vova” Shafranov on ollut taitavuutensa ansiosta kysytty pianisti jo 1970-luvulta lähtien. Hän on asunut viime vuodet Maarianhaminassa ja Manner-Suomessa kuultu harvoin. Rummuissa Tommi Vainikainen ja basistina, näiden molempien kanssa paljon yhteistyötä tehnyt, Wade Mikkola.
Arvostettu ja palkittu saksofonisti Jussi Kannaste (s. 1976) on tullut tutuksi muun muassa Jaska Lukkarinen Trion jäsenenä. Esiintymisen lisäksi Kannaste toimii ainejohtajana Sibelius-Akatemian jazzosastolla sekä opettaa saksofoninsoittoa pääkaupunkiseudulla.
Vapaa Pääsy
Pöytävaraukset, puhelin 358 9 622 4522
